pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 ลงนามคำสั่งตั้ง "คณะกรรมการอำนวยการป้องกันและปราบปรามผู้มีอิทธิพล"
วันศุกร์ที่ 22 กันยายน 2566
22/09/2566
มท.1 ลงนามคําสั่งตั้ง "คณะกรรมการอํานวยการป้องกันและปราบปรามผู้มีอิทธิพล"
มท.1 ลงนามคําสั่งตั้ง "คณะกรรมการอํานวยการป้องกันและปราบปรามผู้มีอิทธิพล"
วันนี้ (22 ก.ย. 66) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) ลงนามคําสั่งกระทรวงมหาดไทย ที่ 2739/2566 เรื่อง แต่งตั้งคณะกรรมการป้องกันและปราบปรามผู้มีอิทธิพล โดยมี รัฐมนตรีว่าการกระทรวงมหาดไทย เป็นประธาน นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นรองประธาน ปลัดกระทรวงมหาดไทย ปลัดกระทรวงกลาโหม ปลัดกระทรวงยุติธรรม ปลัดกระทรวงการคลัง ปลัดกระทรวงทรัพยากรธรรมชาติและสิ่งแวดล้อม ปลัดกระทรวงแรงงาน เลขาธิการกองอํานวยการรักษาความมั่นคงภายในราชอาณาจักร เลขาธิการคณะกรรมการป้องกันและปราบปรามการฟอกเงิน เลขาธิการคณะกรรมการป้องกันและปราบปรามการทุจริตในภาครัฐ เลขาธิการคณะกรรมการป้องกันและปราบปรามยาเสพติด ผู้บัญชาการตํารวจแห่งชาติ รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน อธิบดีกรมสอบสวนคดีพิเศษ กระทรวงยุติธรรม เป็นกรรมการ อธิบดีกรมการปกครอง เป็น กรรมการและเลขานุการ รองอธิบดีกรมการปกครอง ฝ่ายความมั่นคง ผู้อํานวยการสํานักการสอบสวนและนิติการ กรมการปกครอง ผู้อํานวยการสํานักกิจการความมั่นคงภายใน กรมการปกครอง และผู้อํานวยการสํานักอํานวยการกองอาสารักษาดินแดน กรมการปกครอง เป็นกรรมการและผู้ช่วยเลขานุการ
โดยคณะกรรมการฯ ที่แต่งตั้งในครั้งนี้ มีหน้าที่และในการกําหนดนโยบาย แนวทาง และมาตรการในการป้องกันและปราบปรามผู้มีอิทธิพล อํานวยการ ประสาน และบูรณาการการปฏิบัติงานของส่วนราชการและองค์กรต่าง ๆ ในการป้องกันและปราบปรามผู้มีอิทธิพล พร้อมทั้งตรวจสอบ กลั่นกรองข้อมูล และการข่าว เกี่ยวกับบุคคลต้องสงสัยที่มีพฤติการณ์เป็นผู้มีอิทธิพล และเร่งรัด กํากับดูแล ตรวจสอบ ติดตามและประเมินผลการปฏิบัติงานของส่วนราชการและองค์กรต่าง ๆ ในการป้องกันและปราบปรามผู้มีอิทธิพล รวมถึงการเชิญเจ้าหน้าที่ของส่วนราชการหรือหน่วยงานที่เกี่ยวข้องร่วมประชุม ชี้แจงข้อมูล หรือส่งเอกสารหลักฐานเพื่อประกอบการพิจารณาของคณะกรรมการ และสามารถแต่งตั้งคณะอนุกรรมการ และคณะทํางานอื่น ๆ ที่เกี่ยวข้อง เพื่อขับเคลื่อนการดําเนินการป้องกันและปราบปรามผู้มีอิทธิพล รายงานผลการปฏิบัติงาน ข้อเสนอแนะ และปัญหาอุปสรรคต่อรองนายกรัฐมนตรีและรัฐมนตรีว่าการกระทรวงมหาดไทยทราบทุกระยะ
รัฐบาลไทย-ข่าวทำเนียบรัฐบาล-ปลัดดีอี ปาฐกถาพิเศษในการประชุม APAC National ICT Roundtable ภายใต้งาน Huawei Connect 2023
วันศุกร์ที่ 22 กันยายน 2566
ปลัดดีอี ปาฐกถาพิเศษในการประชุม APAC National ICT Roundtable ภายใต้งาน Huawei Connect 2023
ปลัดดีอี ปาฐกถาพิเศษในการประชุม APAC National ICT Roundtable ภายใต้งาน Huawei Connect 2023
เมื่อวันที่20ก.ย.66ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอี)กล่าวปาฐกถาพิเศษในการประชุมAPAC National ICT Roundtableภายใต้งานHuawei Connect 2023ในหัวข้อDigital Transformation in Government : Insights from Thailandโดยได้เน้นย้ําถึงบทบาทความสําคัญของเทคโนโลยีดิจิทัลต่อการเปลี่ยนแปลงสู่รัฐบาลดิจิทัลซึ่งประเทศไทยดําเนินการภายใต้นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมพ.ศ. 2561 – 2580ซึ่งเป็นกรอบการดําเนินงานเพื่อรองรับกาเปลี่ยนแปลงประเทศไทยไปสู่ดิจิทัลในด้านต่างๆซึ่งงานนี้จัดขึ้นณนครเซี่ยงไฮ้สาธารณรัฐประชาชนจีน
____________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ต้อนรับกลุ่มไทยพุทธ ๓ จังหวัดชายแดนภาคใต้เข้าร่วมแสดงความยินดีในโอกาสดำรงตำแหน่งรัฐมนตรีว่าการกระทรวงยุติธรรม
วันศุกร์ที่ 22 กันยายน 2566
22/09/2566
รัฐมนตรีว่าการกระทรวงยุติธรรม ต้อนรับกลุ่มไทยพุทธ ๓ จังหวัดชายแดนภาคใต้เข้าร่วมแสดงความยินดีในโอกาสดํารงตําแหน่งรัฐมนตรีว่าการกระทรวงยุติธรรม
รัฐมนตรีว่าการกระทรวงยุติธรรม ต้อนรับกลุ่มไทยพุทธ ๓ จังหวัดชายแดนภาคใต้เข้าร่วมแสดงความยินดีในโอกาสดํารงตําแหน่งรัฐมนตรีว่าการกระทรวงยุติธรรม
ในวันศุกร์ที่ ๒๒ กันยายน ๒๕๖๖ เวลา ๑๒.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ต้อนรับกลุ่มไทยพุทธ ๓ จังหวัดชายแดนภาคใต้ เข้าร่วมแสดงความยินดีในโอกาสดํารงตําแหน่งรัฐมนตรีว่าการกระทรวงยุติธรรม โดยมี นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายสํารวม บุญเสริม ผู้ช่วยปลัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
ในการนี้ กลุ่มไทยพุทธ ๓ จังหวัดชายแดนภาคใต้ได้แสดงความยินดี และร่วมรับฟังนโยบายที่จะขับเคลื่อนความเป็นศาสนาและพหุทางวัฒนธรรมในกลุ่ม ๓ จังหวัดชายแดนภาคใต้ ให้เป็นชุมชนที่เข้มแข็ง ปลอดภัย และมีความเป็นอยู่ที่ดีขึ้น
รัฐมนตรีว่าการกระทรวงยุติธรรม กล่าวว่า รัฐจะต้องเข้าไปขับเคลื่อนในเรื่อง “คนพุทธคืนถิ่น” โดยนิยามความมั่นคงนั้น ควรมีประชากรเป็นจํานวนมาก ซึ่งต้องมากด้วยคุณภาพ มีรายได้ มีอาชีพ มีความปลอดภัย การเลือกตั้งผู้บริหารประเทศมาจากประชาชน เพราะฉะนั้นต้องเข้าไปช่วยประชาชน โดยคํานึงถึงประชาชนเป็นสําคัญ ประชาชนในภาคใต้ต้องมีรายได้ที่ดีกว่าเดิม มีเศรษฐกิจที่เพียงพอและพอเพียง สิ่งที่กังวลเรารับฟังและจะทําให้ชุมชนไทยพุทธเป็นชุมชนที่เข้มแข็ง โดยจะนําจุดเด่นและจุดแข็งของวิถีชาวพุทธที่มีการเข้าวัดและนําเอาหลักทางศาสนามาเป็นเครื่องยึดเหนี่ยวทางจิตใจ อยากให้ทุกคนมองว่าที่นี่เป็นพื้นที่ของลูกหลาน โดยภารกิจหนึ่งที่สําคัญของรัฐมนตรีว่าการกระทรวงยุติธรรมที่จะต้องเร่งแก้ไขคือ เรื่องของลูกหลานที่ติดยาเสพติดทั่วทั้งประเทศ โดยจะทําให้ลูกหลานของท่านกลับคืนเป็นเด็กดีสู่สังคมอย่างมีประสิทธิภาพ
รัฐบาลไทย-ข่าวทำเนียบรัฐบาล-PM meets with UN Secretary General
วันศุกร์ที่ 22 กันยายน 2566
22/09/2566
PM meets with UN Secretary General
PM meets with UN Secretary General
September 21, 2023, at 1515hrs (local time) at the UN Headquarters, New York City, U.S.A., Prime Minister and Minister of Finance Srettha Thavisin had a meeting with H.E. Mr. António Guterres, Secretary General of the United Nations during his attendance at the 78th session of the United Nations General Assembly. Government Spokesperson Chai Wacharonke disclosed gist of the meeting as follows:
UN Secretary General congratulated the Prime Minister for his assumption of the position, and commended his constructive statement delivered at the United Nations Climate Ambition Summit (Thailand was 1 of the 38 member states selected to deliver statement at the event). He also expressed appreciation toward Thailand’s cooperation and support, and stressed the importance of Thailand as regional UN hub.
The Prime Minister was pleased with cordial relations between Thailand and UN, and would like to further forge cooperation in the areas of mutual interest, i.e., sustainable development, environmental challenges, Green Finance Green bond, and world’s lasting peace.
รัฐบาลไทย-ข่าวทำเนียบรัฐบาล-รมว.ธรรมนัส รับฟังปัญหาและเรื่องร้องทุกข์กลุ่มสภาเครือข่ายประชาชนอีสาน (สอส.) สมาชิกกลุ่มผู้ร่วมพัฒนาชาติไทย (ผรท.) และสภาประชาชน 4 ภาค
วันศุกร์ที่ 22 กันยายน 2566
รมว.ธรรมนัส รับฟังปัญหาและเรื่องร้องทุกข์กลุ่มสภาเครือข่ายประชาชนอีสาน (สอส.) สมาชิกกลุ่มผู้ร่วมพัฒนาชาติไทย (ผรท.) และสภาประชาชน 4 ภาค
รมว.ธรรมนัส รับฟังปัญหาและเรื่องร้องทุกข์กลุ่มสภาเครือข่ายประชาชนอีสาน (สอส.) สมาชิกกลุ่มผู้ร่วมพัฒนาชาติไทย (ผรท.) และสภาประชาชน 4 ภาค พร้อมอํานวยความสะดวกในพื้นที่
วันที่ 22 กันยายน 2566 เวลา 09.00 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายประยูร อินสกุล ปลัดกระทรวงเกษตรและสหกรณ์ นายณัฏฐกิตติ์ ของทิพย์ อธิบดีกรมการข้าว นายวิศิษฐ์ ศรีสุวรรณ์ อธิบดีกรมส่งเสริมสหกรณ์ พร้อมด้วยผู้บริหารและเจ้าหน้าที่ที่เกี่ยวข้อง พบปะ รับฟังปัญหา และรับเรื่องร้องทุกข์จากผู้แทนกลุ่มสภาเครือข่ายประชาชนอีสาน (สอส.) สมาชิกกลุ่มผู้ร่วมพัฒนาชาติไทย (ผรท.) สภาประชาชน 4 ภาค นําโดย นายประพาส โงกสูงเนิน พร้อมด้วยมวลชนประมาณ 250 คน ซึ่งเดินทางมาชุมนุมที่บริเวณเกาะกลางหน้ากระทรวงเกษตรและสหกรณ์ และบริเวณหน้าสํานักงานการปฏิรูปที่ดิน เมื่อเช้าวันพุธที่ 20 กันยายน ที่ผ่านมา โดย กลุ่ม สอส. มีข้อเรียกร้อง 2 ข้อ ได้แก่
1. ขอให้ตั้งคณะกรรมการแก้ไขปัญหาให้กลุ่ม เนื่องจากคําสั่งเดิมหมดอํานาจจากการยุบสภา
2. ขอให้แก้ไขปัญหาที่ดินทํากิน หนี้สิน และผู้ร่วมพัฒนาชาติไทย
ทั้งนี้ รัฐมนตรีว่าการกระทรวงเกษตรและสหกรณ์ ได้มอบหมาย นายประยูร อินสกุล ปลัดกระทรวงเกษตรและสหกรณ์ และนายณัฏฐกิตติ์ ของทิพย์ อธิบดีกรมการข้าว ให้ดูแลอาหาร น้ําดื่มให้ผู้ชุมนุม และอํานวยความสะดวกความเป็นอยู่ด้านสุขอนามัยของกลุ่ม สอส. ผรท. และสภาประชาชน 4 ภาค แล้ว
รัฐบาลไทย-ข่าวทำเนียบรัฐบาล-โฆษกรัฐบาลเผย นโยบายรัฐบาล “วีซ่าฟรี” เปิดรับนักท่องเที่ยวจีน-คาซัคสถาน เริ่มปรากฏผลเป็นรูปธรรม AOT รายงานตัวเลขประมาณการต.ค.66 เปรียบเทียบ ส.ค.66 ประเทศจีน เที่ยวบินเพิ่มขึ้น 44%
วันศุกร์ที่ 22 กันยายน 2566
21/09/2566
โฆษกรัฐบาลเผย นโยบายรัฐบาล “วีซ่าฟรี” เปิดรับนักท่องเที่ยวจีน-คาซัคสถาน เริ่มปรากฏผลเป็นรูปธรรม AOT รายงานตัวเลขประมาณการต.ค.66 เปรียบเทียบ ส.ค.66 ประเทศจีน เที่ยวบินเพิ่มขึ้น 44%
โฆษกรัฐบาลเผย นโยบายรัฐบาล “วีซ่าฟรี” เปิดรับนักท่องเที่ยวจีน-คาซัคสถาน เริ่มปรากฏผลเป็นรูปธรรม AOT รายงานตัวเลขประมาณการ ต.ค.66 เปรียบเทียบกับ ส.ค.66 ประเทศจีน เที่ยวบินเพิ่มขึ้น 44% ผู้โดยสารเพิ่มขึ้น 77%
วันนี้ (21 ก.ย. 66) นายชัย วัชรงค์ โฆษกประจําสํานักนายกรัฐมนตรี เผยว่า ตามที่รัฐบาลนายเศรษฐา ทวีสิน นายกรัฐมนตรี มีนโยบายกระตุ้นการท่องเที่ยวระยะเร่งด่วน ด้วยมาตรการวีซ่าฟรีสําหรับนักท่องเที่ยว 2 ประเทศ คือ จีน และคาซัคสถาน ให้สามารถเดินทางเข้าประเทศไทยได้โดยไม่ต้องขอวีซ่า ตั้งแต่วันที่ 25 ก.ย. 2566-29 ก.พ. 2567 รวมระยะเวลา 5 เดือน นั้น ผลจากมาตรการวีซ่าฟรีในส่วนของนักท่องเที่ยวจีน ได้เริ่มปรากฏออกมาอย่างเป็นรูปธรรมแล้วในเดือน ต.ค. 2566 นี้
โฆษกประจําสํานักนายกรัฐมนตรี กล่าวว่า ล่าสุดการท่าอากาศยานแห่งประเทศไทย (AOT) โดยท่าอากาศยานสุวรรณภูมิ (ทสภ.) ได้รายงานข้อมูล ณ วันที่ 20 ก.ย. 66 ต่อรัฐมนตรีว่าการกระทรวงคมนาคม เปรียบเทียบจํานวนเที่ยวบินและผู้โดยสารที่เดินทางเข้า-ออก ประเทศจีน ระหว่างวันที่ 1 ส.ค.-19 ก.ย. 66 (ทําการบินจริง) และ 20 ก.ย.- 28 ต.ค. 66 (ประมาณการ) พบว่า ในส่วนของเที่ยวบิน เดือน ต.ค. 66 มี 3,075 เที่ยวบิน เพิ่มขึ้นจากเดือน ส.ค. 66 (2,132 เที่ยวบิน) ร้อยละ 44 และเพิ่มขึ้นจากเดือน ก.ย. 66 (2,335 เที่ยวบิน) ร้อยละ 32 โดยจํานวนเที่ยวบินดังกล่าวเป็นจํานวนเที่ยวบินรับขนผู้โดยสารแบบประจําและเที่ยวบินเช่าเหมาลํา ไม่รวมเที่ยวบินรับขนสินค้า ขณะที่ในส่วนของผู้โดยสาร เดือน ต.ค. 66 มี 589,993 คน เพิ่มขึ้นจากเดือน ส.ค. 66 (333,344 คน) ร้อยละ 77 และเพิ่มขึ้นจากเดือน ก.ย. 66 (365,980 คน) ร้อยละ 61
“นักท่องเที่ยวชาวจีนเป็นกลุ่มนักท่องเที่ยวเป้าหมายหลักของไทย ซึ่งก่อนสถานการณ์โควิด-19 ช่วงปี 2561 มีจํานวนนักท่องเที่ยวชาวจีนกว่า 10 ล้านคน อย่างไรก็ดี ในปีนี้แม้สถานการณ์โควิด-19 ได้คลี่คลายลงมากและนับเป็นเพียงโรคประจําถิ่นแล้ว จํานวนนักท่องเที่ยวชาวจีนยังต่ํากว่าเป้าหมายที่หน่วยงานราชการไทยที่เกี่ยวข้องคาดการณ์ไว้ ซึ่งการยกเว้นการตรวจลงตราเพื่อการท่องเที่ยวสําหรับนักท่องเที่ยวจีน และคาซัคสถานเป็นการชั่วคราวเป็นกรณีพิเศษ เป็นเวลา 5 เดือนตามนโยบายรัฐบาล จะช่วยสนับสนุนการส่งเสริมการท่องเที่ยวและเศรษฐกิจอย่างมีนัยสําคัญ” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย กพ.4007 จังหวัดกำแพงเพชร เสร็จสมบูรณ์
วันศุกร์ที่ 22 กันยายน 2566
กรมทางหลวงชนบท ยกระดับถนนสาย กพ.4007 จังหวัดกําแพงเพชร เสร็จสมบูรณ์
เพิ่มประสิทธิภาพการคมนาคมขนส่งพืชผลทางการเกษตรระหว่างจังหวัด ประชาชนเดินทางได้อย่างสะดวกรวดเร็วและปลอดภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท กระทรวงคมนาคม โดยสํานักงานทางหลวงชนบทที่ 8 (นครสวรรค์) ดําเนินโครงการก่อสร้างและยกระดับชั้นทางถนนทางหลวงชนบทสาย กพ.4007 แยก ทล.1278 - บ้านนาถัง อําเภอพรานกระต่าย จังหวัดกําแพงเพชร เสร็จสมบูรณ์ โดยขยายความกว้างผิวจราจรและซ่อมสร้างผิวทางแอสฟัลท์ติกคอนกรีต ด้วยวิธี Pavement In - Place Recycling กว้าง 7 เมตร ไหล่ทางกว้างข้างละ 2.5 เมตร พร้อมติดตั้งอุปกรณ์อํานวยความปลอดภัย บริเวณช่วง กม. ที่ 28+663 - 33+350 ระยะทาง 4.687 กิโลเมตร ใช้งบประมาณ 29.997 ล้านบาท เนื่องจากสายทางมีปริมาณการจราจรมากถึง 4,255 คัน/วัน ทั้งนี้ เพื่อเป็นการเพิ่มประสิทธิภาพในการเดินทางระหว่างจังหวัดให้มีความคล่องตัวมากยิ่งขึ้น สนับสนุนการคมนาคมขนส่งพืชผลทางการเกษตรประชาชนสามารถสัญจรไป - มาได้อย่างสะดวกรวดเร็วและปลอดภัย ใช้เป็นเส้นทางลัดทางเลี่ยงในช่วงเทศกาล ช่วยป้องกันและลดการเกิดอุบัติเหตุทางถนน ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-รมว.ดีอี จับมือ หน่วยงานที่เกี่ยวข้อง หารือแนวทางการป้องกันและปราบปรามอาชญากรรมทางไซเบอร์
วันศุกร์ที่ 22 กันยายน 2566
รมว.ดีอี จับมือ หน่วยงานที่เกี่ยวข้อง หารือแนวทางการป้องกันและปราบปรามอาชญากรรมทางไซเบอร์
รมว.ดีอี จับมือ หน่วยงานที่เกี่ยวข้อง หารือแนวทางการป้องกันและปราบปรามอาชญากรรมทางไซเบอร์
วันนี้(22ก.ย. 2566)นายประเสริฐจันทรรวงทองรัฐมนตรีว่าการกระทรวงดิติทัลเพื่อเศรษฐกิจและสังคม(ดีอี)เป็นประธานการประชุมหารือแนวทางการป้องกันและปราบปรามอาชญากรรมทางไซเบอร์พร้อมทั้งรับทราบมาตรการและผลการดําเนินงานจากหน่วยงานที่เกี่ยวข้องโดยมีศาสตราจารย์พิเศษวิศิษฏ์วิศิษฏ์สรอรรถปลัดกระทรวงฯดร.เวทางค์พ่วงทรัพย์รองปลัดกระทรวงฯและหน่วยงานที่เกี่ยวข้องเข้าร่วมได้แก่สํานักงานพัฒนาธุรกรรมทางอิเล็กทรอนิกส์,สํานักงานคณะกรรมการคุ้มครองข้อมูลส่วนบุคคล,สํานักงานคณะกรรมการการรักษาความมั่นคงปลอดภัยไซเบอร์แห่งชาติ,กองบัญชาการตํารวจสืบสวนสอบสวนอาชญากรรมทางเทคโนโลยีและกองบังคับการปราบปรามการกระทําความผิดเกี่ยวกับอาชญากรรมทางเทคโนโลยีโดยในที่ประชุมมีการพิจารณาการจัดตั้งCommand Center,พัฒนาหรือแก้กฎหมายและปรับปรุงโครงสร้างการแต่งตั้งคณะกรรมการ/อนุกรรมการ/คณะทําางานณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
______________
รัฐบาลไทย-ข่าวทำเนียบรัฐบาล-กระทรวงยุติธรรม จับมือ กระทรวงการอุดมศึกษา วิทยาศาสตร์วิจัยและนวัตกรรม มุ่งส่งเสริมการวิจัยและสนับสนุนการปฏิบัติงานด้านการตรวจพิสูจน์ทางนิติวิทยาศาสตร์
วันศุกร์ที่ 22 กันยายน 2566
22/09/2566
กระทรวงยุติธรรม จับมือ กระทรวงการอุดมศึกษา วิทยาศาสตร์วิจัยและนวัตกรรม มุ่งส่งเสริมการวิจัยและสนับสนุนการปฏิบัติงานด้านการตรวจพิสูจน์ทางนิติวิทยาศาสตร์
กระทรวงยุติธรรม จับมือ กระทรวงการอุดมศึกษา วิทยาศาสตร์วิจัยและนวัตกรรม มุ่งส่งเสริมการวิจัยและสนับสนุนการปฏิบัติงานด้านการตรวจพิสูจน์ทางนิติวิทยาศาสตร์
ในวันศุกร์ที่ ๒๒ กันยายน ๒๕๖๖ เวลา ๑๐.๐๐ น. นางพงษ์สวาท นีละโยธิน ปลัดกระทรวงยุติธรรม ร่วมลงนามบันทึกความเข้าใจความร่วมมือ การเผยแพร่องค์ความรู้ การส่งเสริมการวิจัยและนวัตกรรม และสนับสนุนการปฏิบัติงานด้านการตรวจพิสูจน์ทางนิติวิทยาศาสตร์ ระหว่าง กระทรวงการอุดมศึกษา วิทยาศาสตร์ วิจัยและนวัตกรรม กับ กระทรวงยุติธรรม โดยมีศาสตราจารย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม นางอรัญญา ทองน้ําตะโก รองปลัดกระทรวงยุติธรรม  นายไตรยฤทธิ์ เตมหิวงศ์ ผู้อํานวยการสถาบันนิติวิทยาศาสตร์ ผู้ช่วยศาสตราจารย์วรวีร์ ไวยวุฒิ รองผู้อํานวยการสถาบันนิติวิทยาศาสตร์ นายวันนี นนท์ศิริ ผู้ช่วยปลัดกระทรวงการอุดมศึกษา วิทยาศาสตร์ วิจัยและนวัตกรรม นายสมบัติ รุ่งรัศมี ผู้อํานวยการกองยกระดับคุณภาพการจัดการศึกษาระดับอุดมศึกษา และบุคลากร เข้าร่วมฯ ณ ห้องแถลงข่าว ชั้น ๑ อาคารพระจอมเกล้า กระทรวงการอุดมศึกษา วิทยาศาสตร์วิจัยและนวัตกรรม ถนนพระราม ๖ กรุงเทพฯ
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งว่า “การอํานวยความยุติธรรมให้กับสังคม เรามีกระบวนการหลากหลาย แต่ปัญหาที่สําคัญคือ ความเชื่อมั่นในกระบวนการยุติธรรม ทําอย่างไรจึงสามารถยกระดับความเชื่อมั่นของกระบวนการยุติธรรม ซึ่งกระบวนการทางนิติวิทยาศาสตร์ งานวิจัย และนวัตกรรม คือสิ่งที่สามารถตอบโจทย์ได้ว่า ความเป็นธรรมและกระบวนการยุติธรรมที่ถูกต้องคืออะไร จึงเป็นที่มาของการลงนามบันทึกความเข้าใจความร่วมมือในวันนี้ ซึ่งคาดหวังว่า งานวิจัย นวัตกรรม ทางวิทยาศาสตร์ที่ร่วมมือกัน จะนําไปสู่ปลายทางการยกระดับกระบวนของการงานยุติธรรมที่มีความเชื่อมั่นสูงสุดกับสังคม และนําไปสู่มาตรฐานสากลได้ ในนามของกระทรวงยุติธรรมขอขอบพระคุณเป็นอย่างสูง และขอให้การดําเนินงานร่วมกันประสบผลสําเร็จยิ่งขึ้นต่อไป”
สําหรับการลงนามบันทึกความเข้าใจความร่วมมือฯ ครั้งนี้ จัดขึ้นเพื่อเผยแพร่องค์ความรู้เกี่ยวกับกระบวนการยุติธรรมทางนิติวิทยาศาสตร์ สร้างมาตรฐานการศึกษา การวิจัย และการสร้างนวัตกรรมด้านกระบวนการยุติธรรม โดยใช้การตรวจพิสูจน์ด้านนิติวิทยาศาสตร์ และเพื่อสนับสนุนการดําเนินงานเชิงวิชาการและเชิงปฏิบัติการ ลดความเหลื่อมล้ําในกระบวนการยุติธรรม ด้วยวิทยาศาสตร์ วิจัยและนวัตกรรม โดยการร่วมสนับสนุนทรัพยากรและเทคโนโลยี ระหว่างกระทรวงการอุดมศึกษา วิทยาศาสตร์ วิจัยและนวัตกรรม และสถาบันนิติวิทยาศาสตร์ กระทรวงยุติธรรม
รัฐบาลไทย-ข่าวทำเนียบรัฐบาล-รฟม. จัดกิจกรรม Eco Transportation ขอบคุณประชาชนที่ร่วมใช้รถไฟฟ้า MRT เนื่องในวัน World Car Free Day 2023
วันศุกร์ที่ 22 กันยายน 2566
รฟม. จัดกิจกรรม Eco Transportation ขอบคุณประชาชนที่ร่วมใช้รถไฟฟ้า MRT เนื่องในวัน World Car Free Day 2023
....
นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม นําทีมพนักงาน รฟม. จัดกิจกรรม Eco Transportation ภายใต้โครงการสํานักงานสีเขียว (Green Office) โดยเชิญชวนผู้ใช้บริการรถไฟฟ้า MRT ร่วมเล่นเกมและรับของที่ระลึกจาก รฟม. ณ บริเวณอาคารจอดแล้วจร สถานีรถไฟฟ้าศูนย์วัฒนธรรมแห่งประเทศไทย
ทั้งนี้ รฟม. ตั้งใจจัดกิจกรรมดังกล่าวขึ้นเพื่อขอบคุณประชาชนที่ร่วมใช้บริการรถไฟฟ้า MRT เนื่องในวัน World Car Free Day ซึ่งตรงวันที่ 22 กันยายนของทุกปี และเพื่อรณรงค์การใช้รถสาธารณะในการเดินทางเพื่อลดปัญหามลพิษทางอากาศ และลดการใช้พลังงาน พร้อมกันนี้ รฟม. ยังได้รณรงค์ให้ผู้บริหาร พนักงาน และผู้ปฏิบัติงานภายใน รฟม. ร่วมใช้รถสาธารณะเดินทางมาทํางานในวันนี้อีกด้วย ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ปลัดดีอี เข้าร่วมงานสัมมนา “TB-CERT Cybersecurity Annual Conference 2023”
วันศุกร์ที่ 22 กันยายน 2566
ปลัดดีอี เข้าร่วมงานสัมมนา “TB-CERT Cybersecurity Annual Conference 2023”
ปลัดดีอี เข้าร่วมงานสัมมนา “TB-CERT Cybersecurity Annual Conference 2023”
วันนี้(22ก.ย.66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอี)เป็นประธานกล่าวเปิดงานOpening Remarksและเยี่ยมชมการจัดงานสัมมนา“TB-CERT Cybersecurity Annual Conference 2023”ภายใต้หัวข้อหลัก“Sustainable Cybersecurity”เพื่อเผยแพร่ความรู้สร้างความตระหนักและสร้างความร่วมมือในการเตรียมพร้อมด้านความมั่นคงปลอดภัยไซเบอร์ให้กับสมาชิกและบุคลากรในอุตสาหกรรมภาคการเงินการธนาคารการลงทุนประกันภัยและโทรคมนาคมในประเทศไทยรวมถึงหน่วยงานภาครัฐที่เกี่ยวข้องพร้อมด้วยบุคลากรจากสมาคมธนาคารอีก9แห่งในอาเซียนโดยมีนายผยงศรีวณิชประธานสมาคมธนาคารไทยและกรรมการผู้จัดการใหญ่ธนาคารกรุงไทยพร้อมคณะผู้บริหารให้การต้อนรับซึ่งงานนี้จัดโดยศูนย์ประสานงานด้านความมั่นคงปลอดภัยเทคโนโลยีสารสนเทศภาคการธนาคาร(TB – CERT)สมาคมธนาคารไทยณคริสตัลฮอลล์ชั้น3โรงแรมดิแอทธินีโฮเทลแบงค็อกปทุมวันกรุงเทพฯ
__________
รัฐบาลไทย-ข่าวทำเนียบรัฐบาล-“รมช.สันติ” เปิดงานสัปดาห์เภสัชกรรม ชวนใช้แอปฯ “ร้านยาของฉัน” ค้นหา เข้าถึงการปรึกษาเภสัชกรผ่านร้านยาใกล้บ้าน
วันศุกร์ที่ 22 กันยายน 2566
“รมช.สันติ” เปิดงานสัปดาห์เภสัชกรรม ชวนใช้แอปฯ “ร้านยาของฉัน” ค้นหา เข้าถึงการปรึกษาเภสัชกรผ่านร้านยาใกล้บ้าน
รัฐมนตรีช่วยว่าการกระทรวงสาธารณสุข เปิดงานสัปดาห์เภสัชกรรม ครั้งที่ 27 “เภสัชกรทั่วไทย ห่วงใยทุกคน” ชวนใช้แอปพลิเคชัน “ร้านยาของฉัน” ช่วยค้นหาร้านขายยาคุณภาพใกล้บ้าน เข้ารับคําปรึกษาจากเภสัชกรได้สะดวก รวดเร็ว ลดภาระงานโรงพยาบาล
รัฐมนตรีช่วยว่าการกระทรวงสาธารณสุข เปิดงานสัปดาห์เภสัชกรรม ครั้งที่ 27 “เภสัชกรทั่วไทย ห่วงใยทุกคน” ชวนใช้แอปพลิเคชัน “ร้านยาของฉัน” ช่วยค้นหาร้านขายยาคุณภาพใกล้บ้าน เข้ารับคําปรึกษาจากเภสัชกรได้สะดวก รวดเร็ว ลดภาระงานโรงพยาบาล ส่วนผู้ป่วยสิทธิบัตรทองที่เจ็บป่วยเล็กน้อยรับยาผ่านร้านยาคุณภาพที่เข้าร่วมโครงการได้ฟรี
วันนี้ (22 กันยายน 2566) ที่โซน Craft Studio ชั้น 5 ศูนย์การค้าเซ็นทรัลเวิลด์ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เป็นประธานเปิดงานสัปดาห์เภสัชกรรม ครั้งที่ 27ภายใต้ธีมงาน “เภสัชกรทั่วไทย ห่วงใยทุกคน” (We Care for Everyone) โดยมี นพ.สุขสันต์ กิตติศุภกร รองปลัดกรุงเทพมหานคร (กทม.) ภก.คณิตศักดิ์ จันทราพิพัฒน์ ผู้อํานวยการสํานักสนับสนุนระบบบริการปฐมภูมิ สํานักงานหลักประกันสุขภาพแห่งชาติ (สปสช.) รศ.พิเศษ ภก.กิตติ พิทักษ์นิตินันท์ นายกสภาเภสัชกรรม นายกสมาคมเครือข่ายวิชาชีพเภสัชกรรม เข้าร่วมงาน
นายสันติกล่าวว่า รัฐบาลและกระทรวงสาธารณสุขมีนโยบายยกระดับบริการสุขภาพ ใช้เทคโนโลยีเข้ามาช่วยสร้างโอกาสการเข้าถึงบริการสุขภาพของประชาชนอย่างเป็นธรรม สะดวก และรวดเร็ว ซึ่งสภาเภสัชกรรมมีการดําเนินงานที่สอดคล้องกับนโยบาย โดยร่วมกับ สปสช.และ กทม. พัฒนาแอปพลิเคชัน “ร้านยาของฉัน” เป็นช่องทางให้ประชาชนสามารถค้นหาร้านยาคุณภาพใกล้บ้าน และเข้ารับคําปรึกษาเรื่องยากับเภสัชกรได้อย่างสะดวก ช่วยแบ่งเบาภาระงานของบุคลากรทางการแพทย์ในโรงพยาบาล จึงอยากเชิญชวนให้ประชาชนทดลองใช้งานและให้ข้อเสนอแนะต่อแอปพลิเคชัน “ร้านยาของฉัน” เพื่อให้ผู้มีส่วนเกี่ยวข้องนําไปพัฒนาต่อยอดให้ดียิ่งขึ้น นอกจากนี้ สปสช.ยังสนับสนุนให้ผู้ป่วยสิทธิบัตรทองที่เจ็บป่วยเล็กน้อย 16 กลุ่มอาการ สามารถรับยาที่ร้านยาคุณภาพที่เข้าร่วมโครงการได้โดยไม่มีค่าใช้จ่าย ซึ่งปัจจุบันมีร้านขายยาเข้าร่วมโครงการแล้ว 1,691 ร้าน และกําลังพิจารณาร้านขายยาที่สมัครเข้าร่วมโครงการเพิ่มอีก 135 ร้าน เพื่อให้สามารถบริการประชาชนได้ทั่วถึงมากขึ้น
ด้านรศ.พิเศษ ภก.กิตติ กล่าวว่า สภาเภสัชกรรม เป็นองค์กรวิชาชีพเภสัชกร มีสมาชิกกว่า 50,000 ราย ร่วมกันดูแลระบบยาของประเทศ มีเป้าหมายให้ประชาชนใช้ยาอย่างมีคุณภาพและสมเหตุผล จึงมีการจัดงานสัปดาห์เภสัชกรรมขึ้นต่อเนื่องเป็นปีที่ 27 โดยมีการจัดกิจกรรมให้คําปรึกษาเรื่องการใช้ยาให้เกิดประโยชน์สูงสุด การคัดกรองความเสี่ยงในการเกิดโรค การให้คําแนะนําการเลิกบุหรี่ และการดูแลการใช้ยาของประชาชนอย่างถูกต้องและครบถ้วน ซึ่งการให้บริการเหล่านี้ สภาเภสัชกรรมได้นําแอปพลิเคชันร้านยาของฉันมาใช้เพื่อให้ทันยุคสมัย ประชาชนเข้าถึงร้านยาต่างๆ ได้สะดวกขึ้น รวมถึงมีแพลตฟอร์มการให้บริการเภสัชกรรมทางไกล (TELEPHARMACY) เพื่อให้การบริการเภสัชกรรมแก่ประชาชนเป็นไปอย่างรวดเร็ว มีคุณภาพที่ดี และครอบคลุมทุกพื้นที่
***************************************** 22 กันยายน 2566
รัฐบาลไทย-ข่าวทำเนียบรัฐบาล-นายกฯ มอบนโยบายทีมประเทศไทยในสหรัฐฯ ยืนยันภารกิจหลัก เปิดประเทศ สนับสนุนธุรกิจ เศรษฐกิจ สนับสนุนการใช้สันติวิธีเพื่อความมั่นคงทางการเมือง
วันศุกร์ที่ 22 กันยายน 2566
22/09/2566
นายกฯ มอบนโยบายทีมประเทศไทยในสหรัฐฯ ยืนยันภารกิจหลัก เปิดประเทศ สนับสนุนธุรกิจ เศรษฐกิจ สนับสนุนการใช้สันติวิธีเพื่อความมั่นคงทางการเมือง
นายกฯ มอบนโยบายทีมประเทศไทยในสหรัฐฯ ยืนยันภารกิจหลัก เปิดประเทศ สนับสนุนธุรกิจ เศรษฐกิจ สนับสนุนการใช้สันติวิธีเพื่อความมั่นคงทางการเมือง
วันนี้ (21 กันยายน 2566) เวลา 17.00 น. ตามเวลาท้องถิ่นสหรัฐฯ ณ โรงแรม St. Regis นิวยอร์ก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประชุมเพื่อมอบนโยบายแก่ทีมประเทศไทยในสหรัฐอเมริกา นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรี กล่าวสวัสดี และได้เล่าถึงนโยบายปรัชญาการทํางานของรัฐบาลนี้ต้องการเห็นประเทศเดินไปข้างหน้าได้ด้วยการปฎิบัติตามหลักนิติธรรม
นายกรัฐมนตรีกล่าวว่า 7-8 ปีที่ผ่านมาประเทศชาติมีความเห็นต่างในสังคม ภารกิจหลักของรัฐบาลจึงต้องการเปิดประเทศ สนับสนุนการทําธุรกิจ รวมทั้งรักษาจิตใจของคนในทุกภาคส่วน ที่มีความคิดเห็นทางการเมืองต่างกัน เยียวยาจิตใจให้อยู่ร่วมกันภายใต้กรอบของกฎหมายได้อย่างสันติ
การพัฒนาทางเศรษฐกิจของไทยต่ํากว่าเพื่อนบ้านถือเป็นโจทย์ใหญ่ที่ต้องแก้ไข ปัญหาที่สองมีหนี้ครัวเรือนสูงขึ้น รวมทั้งปัญหาสังคม ยาเสพติด
โดยก่อนเดินทางมาที่นี่ ได้ประชุมกับหน่วยงานที่เกี่ยวข้องเพื่อแก้ไขปัญหายาเสพติด ยึดทรัพย์ เผาทําลาย เจรจาระหว่างประเทศเพื่ออุดพรมแดน ทุกคนต้องหันหน้าเข้าหากันเพื่อความสมานฉันท์
ปัญหาเศรษฐกิจ เป็นปัญหาใหญ่ การลงพื้นที่ทําให้รู้ว่าประชาชนเดือดร้อน รัฐบาลจึงตั้งใจที่จะแก้ไขปัญหาให้เร็วที่สุด โดยได้ออกเป็นมาตรการภายหลังการประชุม ครม. ลดราคาน้ํามัน ลดราคาค่าไฟฟ้า
เข้าใจดีว่าควรประเมินปัญหาทั้งหมดแล้วหาทางแก้ แต่ประชาชนต้องการ ที่เราทําให้ได้ อะไรที่พอจะช่วยเหลือได้ รัฐบาลจึงดําเนินการทันที การพักหนี้เกษตรกรจําเป็นต้องทําทันทีเพื่อให้ประชาชนมีแรงทํามาหากิน มีกําลังใจ ไม่ต้องแก้ไขปัญหาหนี้สิน ระหว่างที่ตั้งไจทํางาน
การเปิดตลาดก็เป็นเรื่องสําคัญ รัฐบาลนี้มีต้นทุนสูง ต้องการตลาดที่มีศักยภาพใหม่ๆ จึงเป็นเรื่องสําคัญมาก การเจรจาจัดทํา FTA ก็สําคัญ ขอให้ทุกท่านทํางานเชิงรุก Proactive ทั้ง ทวิภาคี และพหุภาคี สรุปการทํางานเพื่อยกระดับ GDP ต้องยกระดับการลงทุนจะเกิดขึ้นไม่ได้ถ้ากระทรวงการต่างประเทศไม่ช่วยเหลือ
นโยบายหลักของรัฐบาลที่สําคัญอีกอย่าง คือการสนับสนุนการพัฒนา Soft power ซึ่งมีหลายกระทรวงที่เกี่ยวข้อง ขอให้ทุกคนเดินหน้าช่วยพัฒนา Soft power เผยแพร่ในนานาประเทศ
ทั้งนี้ นายกรัฐมนตรีกล่าวว่ายินดีที่ได้ร่วมงานกับทุกคน
โดยในโอกาสนี้ โฆษกประจําสํานักนายกรัฐมนตรีได้กล่าวถึงนโยบายเพื่อช่วยเหลือเกษตรกรโดยรัฐบาลมีนโยบายในการจับคู่ธุรกิจ ระหว่างเกษตรกรก้าวหน้าจะมาคู่กับเกษตรกรรายย่อย แข่งกันทําให้ผลผลิตก้าวกระโดด โดยหลักคิดที่สําคัญคือหากเพิ่มผลผลิตไม่ได้จะเอาชนะในตลาดโลกไม่ได้ และต้องเลือกผลผลิตที่มีความต้องการซื้อ และใช้น้ําน้อยเมื่อพิจารณาจากสภาพอากาศ เอลนีโญ่ ที่กําลังจะเกิดขึ้น
รัฐบาลไทย-ข่าวทำเนียบรัฐบาล-เลขาธิการสหประชาชาติ ชื่นชมบทบาทนายกรัฐมนตรีในเวทีระหว่างประเทศ
วันศุกร์ที่ 22 กันยายน 2566
22/09/2566
เลขาธิการสหประชาชาติ ชื่นชมบทบาทนายกรัฐมนตรีในเวทีระหว่างประเทศ
เลขาธิการสหประชาชาติ ชื่นชมบทบาทนายกรัฐมนตรีในเวทีระหว่างประเทศ
วันนี้ (21 กันยายน 2566) เวลา 15.15 น. (ตามเวลาท้องถิ่นสหรัฐฯ) ณ ชั้น 27 สํานักเลขาธิการสหประชาชาติ นครนิวยอร์ก สหรัฐฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบหารือกับ นายอันโตนิอู กุแตเรช (H.E. Mr. António Guterres) เลขาธิการสหประชาชาติ ในโอกาสเข้าร่วมการประชุมสมัชชาสหประชาชาติ สมัยสามัญครั้งที่ 78 (UNGA78) โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
เลขาธิการฯ แสดงความยินดีกับนายกรัฐมนตรีที่เข้ารับตําแหน่งใหม่ และชื่นชมข้อเสนอนายกรัฐมนตรีที่นําเสนอได้อย่างสร้างสรรค์ในการประชุมระดับผู้นํา Climate Ambition Summit ซึ่งไทยได้รับเลือกเป็น 1 ใน 38 ประเทศจากทั้งหมด 193 ประเทศ รวมทั้ง UN ขอขอบคุณความสัมพันธ์และความร่วมมือที่ไทยมีต่อ UN และยืนยันถึงการให้ความสําคัญกับไทยในฐานะเป็นที่ตั้งของสํานักงานยูเอ็นในภูมิภาค
นายกรัฐมนตรี ชื่นชมความสัมพันธ์กับ UN และตั้งใจจะเพิ่มพูนความร่วมมือต่อกัน ไทย และ UN มีประเด็นความร่วมมือที่ดําเนินการสอดคล้องกัน เช่น ให้ความสําคัญกับความยั่งยืน ร่วมมือต่อสู้กับความท้าทายเรื่องสิ่งแวดล้อม Green Finance Green bond และต้องการเห็นความร่วมมือของทุกประเทศเพื่ออยู่ร่วมกันอย่างผาสุก
รัฐบาลไทย-ข่าวทำเนียบรัฐบาล-ดีอี หารือคณะอนุกรรมการขับเคลื่อนการป้องกันและปราบปรามอาชญากรรมทางเทคโนโลยี ครั้งที่ 4/2566
วันศุกร์ที่ 22 กันยายน 2566
ดีอี หารือคณะอนุกรรมการขับเคลื่อนการป้องกันและปราบปรามอาชญากรรมทางเทคโนโลยี ครั้งที่ 4/2566
ดีอี หารือคณะอนุกรรมการขับเคลื่อนการป้องกันและปราบปรามอาชญากรรมทางเทคโนโลยี ครั้งที่ 4/2566
​
วันนี้(22ก.ย.66)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอี)ประชุมคณะอนุกรรมการขับเคลื่อนการป้องกันและปราบปรามอาชญากรรมทางเทคโนโลยีครั้งที่4/2566เพื่อติดตามความคืบหน้าในการดําเนินการของคณะทํางานด้านต่างๆรายงานสถิติการเกิดคดีอาชญากรรมทางเทคโนโลยีตั้งแต่วันที่พ.ร.ก.มาตรการป้องกันและปราบปรามอาชญากรรมทางเทคโนโลยีที่มีผลบังคับใช้(17มี.ค.66)ถึง17ก.ย.66 (6เดือน)เป็นต้นโดยมีพลตํารวจเอกดํารงศักดิ์กิตติประภัสร์ผู้บัญชาการตํารวจแห่งชาติพร้อมด้วยหน่วยงานที่เกี่ยวข้องเข้าร่วมณห้องประชุมศรียานนท์สํานักงานตํารวจแห่งชาติ
____________
รัฐบาลไทย-ข่าวทำเนียบรัฐบาล-พม. รับมอบ HANDYDESK อุปกรณ์ส่งเสริมการเรียน เพื่อเด็ก เยาวชนในถิ่นทุรกันดาร
วันศุกร์ที่ 22 กันยายน 2566
พม. รับมอบ HANDYDESK อุปกรณ์ส่งเสริมการเรียน เพื่อเด็ก เยาวชนในถิ่นทุรกันดาร
พม. รับมอบ HANDYDESK อุปกรณ์ส่งเสริมการเรียน เพื่อเด็ก เยาวชนในถิ่นทุรกันดาร
วันนี้ (22 ก.ย. 66) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานรับมอบกระเป๋าสะพาย HANDYDESK จํานวน 400 ใบ มูลค่า 676,000 บาท จากคุณอัฑฒ์ จันศิริ พร้อมครอบครัวจันศิริ และคุณเคน พัธโนทัย เพื่อให้กระทรวง พม. นําไปส่งต่อให้กับกลุ่มเด็กและเยาวชนด้อยโอกาสในถิ่นทุรกันดารได้ใช้ประโยชน์ทางการศึกษา โดยมี นายกันตพงศ์ รังษีสว่าง รองปลัดกระทรวง การพัฒนาสังคมและความมั่นคงของมนุษย์ ร่วมรับมอบ ณ ห้องรับรอง ชั้น 8 กระทรวง พม. สะพานขาว ถนนกรุงเกษม กทม.
นายอนุกูล กล่าวว่า กระเป๋าสะพาย HANDYDESK เป็นกระเป๋าที่มาพร้อมกับโต๊ะพับได้ มีน้ําหนักเบา กันน้ําได้ สะดวกต่อการพกพาสําหรับเด็ก ซึ่งออกแบบมาเพื่อเด็กนักเรียนได้ใช้ประโยชน์ในการเขียนหนังสือ อ่านหนังสือในที่ๆไม่มีโต๊ะ หรือในสถานที่ที่ต้องการจะใช้โต๊ะเพื่อนั่งเรียน โดยด้านในกระเป๋ามีช่องสําหรับใส่อุปกรณ์การเรียน สมุดหนังสือ และมีช่องด้านข้างสําหรับใส่ขวดน้ํา ทั้งนี้ กระเป๋า 1 ใบ ผลิตโดยใช้วัสดุรีไซเคิลจากขวดพลาสติก ขนาด 500 มล. จํานวน 27 ขวด เป็นการช่วยลดขยะ ลดการใช้ทรัพยากร และเป็นมิตรต่อสิ่งแวดล้อม ซึ่งกระทรวง พม. จะนําไปส่งต่อให้ถึงมือกลุ่มเด็กและเยาวชนด้อยโอกาสในถิ่นทุรกันดารได้ใช้ประโยชน์ทางการศึกษาต่อไป
นายอนุกูล กล่าวเพิ่มเติมว่า วันนี้ กระทรวง พม. ได้รับความร่วมมือจากภาคีเครือข่ายภาคประชาชน โดยคุณอัฑฒ์ จันศิริ พร้อมครอบครัวจันศิริ และคุณเคน พัธโนทัย ได้เข้ามามีส่วนช่วยขับเคลื่อนสังคม นับเป็นแบบอย่างที่ดีในสังคม เมื่อท่านมีโอกาสให้และมีมากกว่า จึงนํามาแบ่งปันให้กับคนที่ขาดแคลน โดยมามอบแรงบันดาลใจและอุปกรณ์การเรียนสําหรับกลุ่มเป้าหมายที่เป็นเด็กและเยาวชน โดยเฉพาะกลุ่มชนเผ่าบนพื้นที่สูงในจังหวัดแม่ฮ่องสอน โดยการมอบกระเป๋า HANDYDESK ครั้งนี้ นับเป็นโอกาสให้เด็กชนเผ่าบนพื้นที่สูงได้มีโอกาสใช้กระเป๋าที่เป็นทั้งโต๊ะสําหรับเขียนหนังสือได้ และใส่อุปกรณ์การเรียนได้ ทําให้เด็กรู้สึกพร้อมในการเรียนมากขึ้น ซึ่งกระเป๋าใบนี้ 1 ใบ ทําจากขวดพลาสติกถึง 27 ขวด นอกจากจะเป็นการได้ช่วยเหลือเด็กแล้ว ยังจะทําให้เด็กได้รู้จักความเป็นมาของกระเป๋าใบนี้ เพื่อเป็นการช่วยกันดูแลรักษาสิ่งแวดล้อมร่วมกันอีกด้วย
#ช่วย24ชั่วโมง #พม24ชม #ข่าวพม #esshelpme #กระทรวงพม
รัฐบาลไทย-ข่าวทำเนียบรัฐบาล-ออมสิน ออกแคมเปญส่งเสริมการออมชุดใหญ่ จูงใจแฟนพันธุ์แท้สลากออมสิน เพิ่มรางวัลพิเศษ 50 ล้าน ลุ้นต่อรางวัลที่ 1 อีก 30 ล้าน เปิดรับฝากแล้ว..วันนี้
วันศุกร์ที่ 22 กันยายน 2566
22/09/2566
ออมสิน ออกแคมเปญส่งเสริมการออมชุดใหญ่ จูงใจแฟนพันธุ์แท้สลากออมสิน เพิ่มรางวัลพิเศษ 50 ล้าน ลุ้นต่อรางวัลที่ 1 อีก 30 ล้าน เปิดรับฝากแล้ว..วันนี้
ธ.ออมสินจัดแคมเปญสลากออมสินเงินฝากยอดนิยมสูงสุด สลากออมสินพิเศษ 2 ปี ด้วยการเพิ่มรางวัลพิเศษมูลค่า 50 ลบ. 1 รางวัล สําหรับผู้ที่ฝากสลากออมสินพิเศษ 2 ปี แบบใบสลากและดิจิทัล ตั้งแต่วันที่ 21 ก.ย. - 30 พ.ย.2566 แคมเปญพิเศษนี้ออกรางวัลในวันที่ 1 ธ.ค.2566
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินยังคงตอกย้ําบทบาทในการส่งเสริมการออม ด้วยการนําเสนอผลิตภัณฑ์เงินฝากจูงใจให้คนไทยเก็บออมอย่างต่อเนื่อง และดูแลด้านผลตอบแทนที่เหมาะสม เพื่อสร้างความมั่นคงในการดําเนินชีวิตและสังคมที่ยั่งยืนให้กับประเทศ ล่าสุดธนาคารได้จัดแคมเปญสลากออมสินเงินฝากยอดนิยมสูงสุด สลากออมสินพิเศษ 2 ปี ด้วยการเพิ่มรางวัลพิเศษมูลค่า 50 ล้านบาท 1 รางวัล สําหรับผู้ที่ฝากสลากออมสินพิเศษ 2 ปี แบบใบสลากและดิจิทัล ตั้งแต่วันที่ 21 ก.ย. - 30 พ.ย.2566 แคมเปญพิเศษนี้จะทําการออกรางวัลในวันที่ 1 ธ.ค.2566 และผู้ฝากยังมีสิทธิ์ลุ้นถูกรางวัลที่ 1 อีก 30 ล้านบาท รวมเป็นเงินรางวัล 80 ล้านบาท โดยผู้สนใจสามารถฝากสลากออมสินพิเศษ 2 ปี ได้ 2 ช่องทาง คือ ธนาคารออมสินทุกสาขาทั่วประเทศ และ แอป MyMo ทั้งนี้ สําหรับผู้โชคดีที่ได้รับรางวัลพิเศษ 50 ล้านบาท จะมีการมอบเงินรางวัล ณ ธนาคารออมสิน สํานักงานใหญ่
สลากออมสินพิเศษ 2 ปี ทั้งแบบใบสลาก และสลากดิจิทัล รับฝากบุคคลธรรมดาอายุ 7 ปีขึ้นไป และนิติบุคคลทุกประเภท หน่วยละ 100 บาท ระยะเวลาฝาก 2 ปี ฝากครบ 2 ปี ได้รับดอกเบี้ยหน่วยละ 0.80 บาท พร้อมกับเงินต้นที่ฝาก ในช่วงเวลาฝาก 2 ปี มีสิทธิ์ถูกรางวัลที่ 1 เงินรางวัล 30 ล้านบาท รวมถึงรางวัลอื่น ๆ และรางวัลเลขท้าย รวมจํานวน 24 ครั้ง กําหนดการออกรางวัลทุกวันที่ 1 ของเดือน ทั้งนี้ ธนาคารไม่จํากัดวงเงินรับฝากสูงสุด พร้อมกับสิทธิประโยชน์สําหรับผู้ฝากบุคคลธรรมดา ดอกเบี้ยและเงินรางวัลที่ได้รับไม่ต้องเสียภาษี
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-​นายกฯ ไทย - มาเลเซีย ร่วมผลักดันความร่วมมือเศรษฐกิจ ส่งเสริมการพัฒนาพื้นที่ชายแดนไทย – มาเลเซีย พร้อมแก้ไขสถานการณ์ในจังหวัดชายแดนภาคใต้
วันศุกร์ที่ 22 กันยายน 2566
22/09/2566
​นายกฯ ไทย - มาเลเซีย ร่วมผลักดันความร่วมมือเศรษฐกิจ ส่งเสริมการพัฒนาพื้นที่ชายแดนไทย – มาเลเซีย พร้อมแก้ไขสถานการณ์ในจังหวัดชายแดนภาคใต้
​นายกฯ ไทย - มาเลเซีย ร่วมผลักดันความร่วมมือเศรษฐกิจ ส่งเสริมการพัฒนาพื้นที่ชายแดนไทย – มาเลเซีย พร้อมแก้ไขสถานการณ์ในจังหวัดชายแดนภาคใต้
วันนี้ ( 21 กันยายน 2566) เวลา 16.00 น. ดาโตะ เซอรี อันวาร์ อิบราฮิม (Dato’ Seri Anwar Ibrahim) นายกรัฐมนตรีมาเลเซีย พบหารือกับนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโอกาสเข้าร่วมการประชุมสมัชชาสหประชาชาติ สมัยสามัญครั้งที่ 78 (UNGA78) ณ นครนิวยอร์ก สหรัฐอเมริกา โดยภายหลังเสร็จสิ้นการหารือ นายชัย วัชรงค์ โฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีขอบคุณนายกรัฐมนตรีมาเลเซีย สําหรับสารแสดงความยินดีในโอกาสเข้ารับตําแหน่งนายกรัฐมนตรีไทยมั่นใจในอนาคตที่สดใสระหว่างความสัมพันธ์ของทั้งสองประเทศ โดยพร้อมที่จะทํางานร่วมกันอย่างใกล้ชิด เพื่อเพิ่มพูนความสัมพันธ์บนพื้นฐานของความมั่นคงและความเจริญรุ่งเรืองร่วมกัน
โดยไทยตอบรับคําเชิญที่จะเดินทางเยือนมาเลเซียในโอกาสแรก ซึ่งฝ่ายไทยเสนอให้มีการพบหารือของคณะภาคธุรกิจเพื่อส่งเสริมการค้าการลงทุนระหว่างกันด้วย
ทั้งสองฝ่ายเห็นพ้องว่าไทยและมาเลเซีย ยังมีศักยภาพที่จะร่วมมือกันเพิ่มเติมได้อีกมาก ทั้งด้านการค้า การลงทุน และการท่องเที่ยว ซึ่งฝ่ายมาเลเซียชื่นชมการพลิกฟื้นด้านการท่องเที่ยวของไทย ทั้งสองฝ่ายเห็นควรให้จัดการประชุมคณะกรรมาธิการร่วมไทย - มาเลเซีย ครั้งต่อไปโดยเร็วเพื่อผลักดันความร่วมมือ
ทั้งสองฝ่ายเห็นพ้องที่จะส่งเสริมความร่วมมือด้านการท่องเที่ยว โดยไทยยินดีที่นักท่องเที่ยวมาเลเซียมาท่องเที่ยวไทยในลําดับต้น และพร้อมต้อนรับนักท่องเที่ยวจากมาเลเซียเพิ่มมากขึ้น
ด้านความร่วมมือในประเด็นสถานการณ์ในจังหวัดชายแดนภาคใต้ และความมั่นคง นายกรัฐมนตรียินดีที่มาเลเซียให้การสนับสนุนการส่งเสริมสันติภาพเเละการพัฒนาจังหวัดชายแดนภาคใต้ร่วมกัน ซึ่งรัฐบาลจะติดตามเเละประสานความร่วมมืออย่างต่อเนื่อง ขณะเดียวกัน ทั้งสองประเทศจะผลักดันความร่วมมือเพื่อรับมือกับความท้าทายด้านความมั่นคง เช่น ยาเสพติด
รัฐบาลไทย-ข่าวทำเนียบรัฐบาล-รฟม. มอบรางวัลสุด exclusive ตั๋วเครื่องบินกรุงเทพ - ภูเก็ต พร้อมที่พัก 3 วัน 2 คืน แก่ผู้โชคดีในกิจกรรม “MRTA Lucky Line สายสีม่วง”
วันศุกร์ที่ 22 กันยายน 2566
รฟม. มอบรางวัลสุด exclusive ตั๋วเครื่องบินกรุงเทพ - ภูเก็ต พร้อมที่พัก 3 วัน 2 คืน แก่ผู้โชคดีในกิจกรรม “MRTA Lucky Line สายสีม่วง”
....
วันนี้ (22 กันยายน 2566)
นายยุทธศักดิ์ ชื่นใจ ผู้อํานวยการฝ่ายพัฒนาธุรกิจ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. มอบตั๋วเครื่องบินกรุงเทพ – ภูเก็ต พร้อมที่พัก 3 วัน 2 คืน ให้แก่ผู้โชคดีผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ที่เข้าร่วมกิจกรรม “MRTA Lucky Line สายสีม่วง” ณ สถานีรถไฟฟ้าเตาปูน
โดยกิจกรรมดังกล่าวจัดขึ้นเนื่องในวาระฉลองครบรอบ 7 ปี การเปิดให้บริการรถไฟฟ้า MRT สายสีม่วง และครบรอบ 31 ปี การก่อตั้ง รฟม. ในเดือนสิงหาคม 2566 เพื่อเป็นการส่งเสริมการใช้บริการรถไฟฟ้า MRT สายสีม่วง และเพื่อเป็นการตอบแทนรวมถึงสร้างความสัมพันธ์อันดีแก่ผู้ใช้
บริการ โดยเชิญชวนให้ผู้ใช้บริการรถไฟฟ้า MRT สายสีม่วง ร่วมสนุกลุ้นรับโชค จากการเดินทางด้วยรถไฟฟ้า MRT สายสีม่วง ในระหว่างวันที่ 7 สิงหาคม – 17 กันยายน 2566 โดยมีผู้เข้าร่วมกิจกรรมรวมกว่า 6,000 คน ทั้งนี้ ผู้ที่เข้าร่วมกิจกรรมสามารถติดตามประกาศผลรางวัลได้ทางเฟซบุ๊กแฟนเพจ MRT Purple Line และเว็บไซต์ รฟม. www.mrta.co.th ตั้งแต่วันนี้เป็นต้นไป “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ดีอี เปิดเวทีถกความร่วมมือระหว่างภาครัฐ-เอกชน-อุตสาหกรรม ด้วยเทคโนโลยีดิจิทัลและนวัตกรรม
วันพฤหัสบดีที่ 21 กันยายน 2566
ดีอี เปิดเวทีถกความร่วมมือระหว่างภาครัฐ-เอกชน-อุตสาหกรรม ด้วยเทคโนโลยีดิจิทัลและนวัตกรรม
ดีอี เปิดเวทีถกความร่วมมือระหว่างภาครัฐ-เอกชน-อุตสาหกรรม ด้วยเทคโนโลยีดิจิทัลและนวัตกรรม
วันนี้(21ก.ย.66)นางสาวกัลยาชินาธิวรที่ปรึกษาด้านต่างประเทศสํานักงานปลัดกระทรวงดิจิทัลเพื่อเศรษฐกิจและสังคม(ดีอี)เป็นประธานกล่าวเปิดสัมมนา“การเสริมสร้างความร่วมมือระหว่างภาครัฐ-เอกชน-อุตสาหกรรมด้วยการนําเทคโนโลยีดิจิทัลและนวัตกรรมมาขับเคลื่อนในการปฏิวัติอุตสาหกรรม4.0 (4IR)ภายใต้แผนIMT – GT”ซึ่งเป็นความร่วมมือระหว่างกระทรวงฯสํานักงานส่งเสริมเศรษฐกิจดิจิทัล(ดีป้า)หอการค้ากลุ่มจังหวัดภาคใต้และสภาอุตสาหกรรมภาคใต้โดยมีวิทยากรผู้เชี่ยวชาญทั้งภาครัฐและภาคเอกชนร่วมให้ความรู้ความเข้าใจด้านการใช้เทคโนโลยีดิจิทัลในการพัฒนาเศรษฐกิจและสังคมได้แก่ทําความเข้าใจCross-Border E-Commerce “สถานการณ์อุตสาหกรรมฮาลาลไทย” "ตลาดสินค้าฮาลาล” “แนวทางพัฒนาผู้ประกอบการธุรกิจนําเที่ยวภาคใต้” “ความสําเร็จก้าวแรกของNDTPแพลตฟอร์มการค้าดิจิทัลของไทย”ซึ่งมีผู้เข้าร่วมจากผู้ประกอบการ14จังหวัดภาคใต้เพื่อสร้างความรู้แลกเปลี่ยนประสบการณ์แนวคิดและสร้างเครือข่ายด้านการพัฒนาและธุรกิจท่องเที่ยวของภาคใต้ในการก้าวสู่ความเป็นเลิศด้านเศรษฐกิจฮาลาลของอนุภูมิภาคพร้อมสร้างเครือข่ายกับนานาชาติอันนําไปสู่การพัฒนาเศรษฐกิจและความเป็นอยู่ของประชาชนทั้ง14จังหวัดภาคใต้ต่อไปณห้องสกายไลน์โรงแรมเพิร์ลจังหวัดภูเก็ต
_____________
รัฐบาลไทย-ข่าวทำเนียบรัฐบาล-​‘พวงเพ็ชร’  ชี้ ประชุมรัฐมนตรีสารนิเทศอาเซียน สนับสนุน ‘ปฏิญญาดานัง’ หวังสื่อช่วยขับเคลื่อนพลเมืองอาเซียนมีภูมิรู้รู้เท่าทันข่าวปลอม
วันศุกร์ที่ 22 กันยายน 2566
22/09/2566
​‘พวงเพ็ชร’  ชี้ ประชุมรัฐมนตรีสารนิเทศอาเซียน สนับสนุน ‘ปฏิญญาดานัง’ หวังสื่อช่วยขับเคลื่อนพลเมืองอาเซียนมีภูมิรู้รู้เท่าทันข่าวปลอม
​"พวงเพ็ชร" ชี้ ประชุมรัฐมนตรีสารนิเทศอาเซียน สนับสนุนปฏิญญาดานัง หวังสื่อช่วยขับเคลื่อนพลเมืองอาเซียนมีภูมิรู้ มีความรู้เท่าทันข่าวปลอม
วันนี้ (22 กันยายน 2566) ณ นครดานัง ประเทศเวียดนาม นางพวงเพ็ชร ชุนละเอียด รัฐมนตรีประจําสํานักนายกรัฐมนตรี หัวหน้าคณะผู้แทนไทยในฐานะประธานการประชุมรัฐมนตรีสารนิเทศอาเซียน ครั้งที่ 16 ได้ส่งมอบตําแหน่งประธานให้กับเวียดนามประเทศเจ้าภาพ คือ นายเหงียน แทน ลัม รัฐมนตรีว่าการกระทรวงสารนิเทศและการสื่อสารเวียดนาม
นางพวงเพ็ชร กล่าวว่า การพัฒนาเทคโนโลยีดิจิทัล ทําให้เกิดการหลั่งไหลของข้อมูลข่าวสารจํานวนมากอย่างที่ไม่เคยมีมาก่อน มีการใช้เทคโนโลยีขั้นสูงและปัญญาประดิษฐ์ สร้างและกําหนดรูปแบบเนื้อหาดิจิทัลในรูปแบบที่ไม่เคยมีมาก่อน ซึ่งมีทั้งโอกาสและความท้าทาย ประเทศไทยจึงให้ความสําคัญกับการพัฒนาประชาคมอาเซียนด้วยแนวคิด 3 I (สามไอ) เพื่อสอดรับกับการเปลี่ยนแปลงครั้งนี้ ได้แก่
1. Informative หรือการให้ข้อมูลความรู้ที่เป็นประโยชน์
2.Intelligent หรือการพัฒนาคนให้มีความฉลาดเท่าทันในการใช้สื่อ
3.Inclusive หรือ การส่งเสริม ให้ข้อมูลข่าวสารเข้าถึงทุกคนทุกกลุ่ม เพื่อให้ประชาชนรู้เท่าทันสื่อให้มากขึ้น
ที่ประชุมรัฐมนตรีสารนิเทศอาเซียนครั้งนี้ ได้สนับสนุนปฏิญญาดานังเรื่อง “สื่อ” จากข้อมูลสู่ความรู้สําหรับอาเซียน ที่มีความยืดหยุ่นและตอบสนอง” มีเป้าหมายให้สื่อมีบทบาทในการขับเคลื่อนให้พลเมืองอาเซียนมีภูมิรู้ มีความรู้เท่าทัน ทําให้ประชาชนรู้จัก "คิด วิเคราะห์และแยกแยะ" ว่า ข้อมูลนั้นจริงหรือเท็จ
ทั้งนี้ นายเหงียน แทน ลัม รัฐมนตรีว่าการกระทรวงสารนิเทศและการสื่อสารเวียดนาม ประธานการประชุมฯ ได้กล่าวชื่นชมรัฐมนตรีประจําสํานักนายกรัฐมนตรีของไทย ว่าเป็นรัฐมนตรีหญิงแกร่งหนึ่งเดียวในการประชุมครั้งนี้ และเชื่อว่าประเทศสมาชิกจะร่วมมือกันเพื่อบรรลุเป้าหมายสูงสุดในการสร้างอาเซียนที่มีความยืดหยุ่น ปรับตัว และพร้อมตอบสนองต่อความต้องการในการรับรู้ข้อมูลข่าวสารของประชาชนให้มากที่สุด
รัฐบาลไทย-ข่าวทำเนียบรัฐบาล-รัฐมนตรีว่าากระทรวงยุติธรรม ตรวจเยี่ยมสถานฟื้นฟูผู้เสพยาเสพติดปอเนาะเกาะศรีบอยา จังหวัดกระบี่
วันจันทร์ที่ 25 กันยายน 2566
25/09/2566
รัฐมนตรีว่าากระทรวงยุติธรรม ตรวจเยี่ยมสถานฟื้นฟูผู้เสพยาเสพติดปอเนาะเกาะศรีบอยา จังหวัดกระบี่
รัฐมนตรีว่าากระทรวงยุติธรรม ตรวจเยี่ยมสถานฟื้นฟูผู้เสพยาเสพติดปอเนาะเกาะศรีบอยา จังหวัดกระบี่
ในวันอาทิตย์ที่ ๒๔ กันยายน ๒๕๖๕ เวลา ๑๐.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายสมชาย หาญภักดีปฏิมา รองผู้ว่าราชการจังหวัดกระบี่ นายมานะ ศิริพิทยาวัฒน์ รองเลขาธิการ ป.ป.ส. ลงพื้นที่ตรวจเยี่ยม ศูนย์ฟื้นฟูสมรรถภาพผู้ติดยาเสพติดปอเนาะเกาะศรีบอยา จังหวัดกระบี่ พร้อมรับฟังถึงปัญหาอุปสรรคสิ่งที่ต้องการสนับสนุนจากภาครัฐ รวมถึงให้กําลังใจ ผู้ป่วยยาเสพติดที่เข้ารับการรักษาฟื้นฟู
การตรวจเยี่ยมในครั้งนี้เป็นแนวทางของภาครัฐในการขับเคลื่อนแนวคิดผู้เสพเป็นผู้ป่วยที่ต้องได้รับการรักษา แทนการลงโทษทางอาญาให้กลับมาเป็นพลังของสังคม โดยต้องดําเนินการอย่างจริงจังเพื่อให้เห็นผลในทันที
รัฐมนตรีว่าการกระทรวงยุติธรรม ได้รับฟังการบรรยายจาก นายนายอิดริส บุหงารัตน์ ผู้อํานวยการสถานฟื้นฟูสมรรถภาพปอเนาะเกาะศรีบอยา ซึ่งได้รายงานถึงสถานฟื้นฟูสมรรถภาพปอเนาะเกาะศรีบอยา ซึ่งบริหารโดย มูลนิธิคณะกรรมการกลางอิสลามแห่งประเทศไทยเพื่อการศึกษาและเด็กกําพร้า และได้รับการอนุญาตจากสถาบันบําบัดรักษาฟื้นฟูผู้ติดยาเสพติดแห่งชาติบรมราชชนนี เมื่อวันที่ ๑๓ กันยายน ๒๕๖๕ ปัจจุบันมีจํานวนผู้ป่วยฟื้นฟู ๓๒๗ คน โดยศูนย์ฟื้นฟูปอเนาะเกาะศรีบอยา ใช้แนวทางศาสนาในการช่วยบําบัดขัดเกลาผู้ป่วยให้มีการเปลี่ยนพฤติกรรมเปลี่ยนแนวคิดไม่กลับไปสู่วงจรยาเสพติดซ้ํารวมถึงการพูดคุยกับครอบครัวผู้ป่วยให้มีส่วนช่วยในการเปลี่ยนพฤติกรรม
ระหว่างการตรวจเยี่ยม พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้ให้กําลังใจกับผู้ป่วยที่เข้ารับการฟื้นฟู และได้เน้นย้ําถึงความสําคัญของการช่วยเหลือผู้ติดยาเสพติดซึ่งไม่ใช่คนร้ายแต่เป็นผู้ป่วยซึ่งการรักษาภาครัฐจะต้องดําเนินงานร่วมกันอย่างใกล้ชิด ทั้งกับหน่วยงานภาครัฐด้วยกันเองรวมถึงชุมชนครอบครัวอย่างเป็นระบบและต่อเนื่อง ในการติดตามผู้ผ่านการรักษาเป็นระยะ เพื่อไม่ให้เกิดวงจรการกลับไปเสพซ้ํา
รัฐมนตรีว่าการกระทรวงยุติธรรม ยังได้กล่าวถึง แนวคิดผู้เสพคือผู้ป่วยซึ่งเปิดโอกาสให้ผู้ป่วยจากการติดยาเสพติด หากสมัครใจเข้ารับการบําบัดรักษาสามารถทําได้โดยไม่เสียประวัติและไม่ถูกลงโทษทางอาญา ซึ่งหากผู้ต้องการเข้ารับการบําบัดรักษาสามารถโทรสอบถามข้อมูลได้ที่ สายด่วน ป.ป.ส. ๑๓๘๖ นอกจากนั้นครอบครัวหรือผู้ใกล้ชิดของผู้ป่วยก็สามารถมีบทบาทในการช่วยสังเกตการณ์และเฝ้าระวังสมาชิกในครอบครัวที่อาจจะมีสัญญาณ มีพฤติกรรมหรือความคิดที่เปลี่ยนแปลง ไม่สามารถควบคุมตนเอง และแจ้งหรือสอบถามข้อมูลเพื่อสามารถนําสมาชิกในครอบครัว หรือคนใกล้ชิดเข้ารับการรักษาได้ เช่นกัน
รัฐบาลไทย-ข่าวทำเนียบรัฐบาล-"วราวุธ" รมว.พม. นำทีม ช่วยชาวบ้านถูกพายุพัดบ้านพังเสียหาย ที่ จ.สุพรรณบุรี พร้อมหนุน อพม. ใช้เครื่องมือดิจิทัลช่วยกลุ่มเปราะบาง
วันจันทร์ที่ 25 กันยายน 2566
"วราวุธ" รมว.พม. นําทีม ช่วยชาวบ้านถูกพายุพัดบ้านพังเสียหาย ที่ จ.สุพรรณบุรี พร้อมหนุน อพม. ใช้เครื่องมือดิจิทัลช่วยกลุ่มเปราะบาง
"วราวุธ" รมว.พม. นําทีม ช่วยชาวบ้านถูกพายุพัดบ้านพังเสียหาย ที่ จ.สุพรรณบุรี พร้อมหนุน อพม. ใช้เครื่องมือดิจิทัลช่วยกลุ่มเปราะบาง
วันที่ 23 กันยายน 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดสุพรรณบุรี เพื่อเยี่ยมให้กําลังใจและติดตามการให้ความช่วยเหลือประชาชนผู้ประสบปัญหาความเดือดร้อนจากวาตภัย จํานวน 6 หลังคาเรือน ในพื้นที่ตําบลมะสังข์ และตําบลโคกโคเฒ่า อําเภอเมืองจังหวัดสุพรรณบุรี อีกทั้งได้มอบถุงยังชีพเครื่องอุปโภคบริโภคที่จําเป็นและน้ําดื่ม เพื่อบรรเทาความเดือดร้อน โดยมี นายกันตพงศ์ รังษีสว่าง รองปลัดกระทรวงการพัฒนาสังคมและความมั่นคงของมนุษย์ นายณัฐ​ภัทร​ สุวรรณ​ประทีป​ ผู้​ว่าราชการ​จังหวัด​สุพรรณบุรี หน่วยงานทีม One Home พม. จังหวัด​สุพรรณบุรี และหน่วยงานที่เกี่ยวข้อง ร่วมลงพื้นที่
นายวราวุธ กล่าวว่า เหตุวาตภัยครั้งนี้ เกิดขึ้นจากพายุฝนฟ้าคะนองเมื่อวันที่ 21 กันยายน 2566 พบว่า มีประชาชนผู้ประสบวาตภัยทั้งสิ้น 3,780 คน 1,207 หลังคาเรือน ใน พื้นที่ 5 อําเภอ 38 ตําบล 6 ชุมชน 179 หมู่บ้าน ซึ่งขณะนี้ เริ่มมีการซ่อมแซมบ้านที่ได้รับความเสียหายบ้างแล้ว สําหรับสํานักงานพัฒนาสังคมและความมั่นคงของมนุษย์จังหวัดสุพรรณบุรี และหน่วยงานทีม One Home พม. กําลังเร่งให้ความช่วยเหลือด้านที่อยู่อาศัย โดยประสานงานกับท้องถิ่นในเรื่องการซ่อมแซมบ้านที่มีผู้สูงอายุหรือคนพิการอาศัยอยู่ ซึ่งจะขอรับการสนับสนุนงบประมาณซ่อมแซมจากสํานักงานปลัดกระทรวง พม. กรมกิจการผู้สูงอายุ และกรมส่งเสริมและพัฒนาคุณภาพชีวิตคนพิการ นอกจากนี้ สถาบันพัฒนาองค์กรชุมชน (องค์การมหาชน) หรือ พอช. จะร่วมประชุมกับสภาองค์กรชุมชนในพื้นที่ 2 ตําบล เพื่อพิจารณาและรับรองข้อมูลผู้ประสบวาตภัยและออกแบบการช่วยเหลือแต่ละหลังในเรื่องงบประมาณการซ่อมสร้างบ้าน
นายวราวุธ กล่าวเพิ่มเติมว่า นอกจากนี้ วันนี้ ตนได้พบปะพูดคุยและให้กําลังใจอาสาสมัครพัฒนาสังคมและความมั่นคงของมนุษย์ (อพม.) จํานวน 300 คน ที่เข้าร่วมอบรมพัฒนาศักยภาพด้านดิจิทัล ด้วยการส่งเสริมทักษะความรู้ในการใช้ระบบการขอรับการช่วยเหลือผู้ประสบปัญหาทางสังคมด้วยระบบอิเล็กทรอนิกส์ "พม. Smart" และระบบสมุดพกครอบครัวอิเล็กทรอนิกส์ "MSO - LOGBOOK" รวมถึงการปฏิบัติงานเทคนิคการจัดการรายกรณี (Case Management) และการจัดทําแผนพัฒนาคุณภาพชีวิตรายครัวเรือน ทั้งนี้ การอบรมดังกล่าว จะช่วยเพิ่มประสิทธิภาพในการให้บริการทางสังคมเชิงรุกของกระทรวง พม. ผ่านเครือข่าย อพม. เพื่อการขับเคลื่อนงานพัฒนาสังคมในระดับพื้นที่ สําหรับการพัฒนาคุณภาพชีวิตประชาชนทุกกลุ่มเป้าหมาย โดยเฉพาะกลุ่มเปราะบาง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม#กระทรวงพม #รมวพม
รัฐบาลไทย-ข่าวทำเนียบรัฐบาล-ปลัดดีอี บรรยายพิเศษ e-Document เพื่อมุ่งสู่การเป็นรัฐบาลดิจิทัลอย่างยั่งยืน
วันจันทร์ที่ 25 กันยายน 2566
ปลัดดีอี บรรยายพิเศษ e-Document เพื่อมุ่งสู่การเป็นรัฐบาลดิจิทัลอย่างยั่งยืน
ปลัดดีอี บรรยายพิเศษ e-Document เพื่อมุ่งสู่การเป็นรัฐบาลดิจิทัลอย่างยั่งยืน
วันนี้ (25 ก.ย. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรร่วมบรรยายพิเศษ “e-Document เพื่อมุ่งสู่การเป็นรัฐบาลดิจิทัลอย่างยั่งยืน” ในงานสัมมนาเพื่อสรุปผลการขับเคลื่อนภารกิจภายใต้ยุทธศาสตร์ชาติ “ความร่วมมือสู่ความสําเร็จ (Partnership for Success)” จัดโดยสํานักงาน ป.ย.ป.พร้อมผู้เชี่ยวชาญจากหน่วยงานที่เกี่ยวข้อง ร่วมให้ความรู้และแลกเปลี่ยนประสบการณ์ โดยมีคณะผู้บริหารสํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) ให้การต้อนรับ ณ ห้องแกรนด์บอลรูม โรงแรม แกรนด์ ฟอร์จูน กรุงเทพ
_____________________
รัฐบาลไทย-ข่าวทำเนียบรัฐบาล-​โฆษกรัฐบาลชื่นชมศักยภาพเชฟขนมหวานชาวไทย ได้รับรางวัลในประเภทเชฟขนมหวานยอดเยี่ยม (Pastry Chef Talents of the Year 2023) ณ กรุงปารีส ฝรั่งเศส
วันจันทร์ที่ 25 กันยายน 2566
​โฆษกรัฐบาลชื่นชมศักยภาพเชฟขนมหวานชาวไทย ได้รับรางวัลในประเภทเชฟขนมหวานยอดเยี่ยม (Pastry Chef Talents of the Year 2023) ณ กรุงปารีส ฝรั่งเศส
​โฆษกรัฐบาลชื่นชมศักยภาพเชฟขนมหวานชาวไทย ได้รับรางวัลในประเภทเชฟขนมหวานยอดเยี่ยม (Pastry Chef Talents of the Year 2023) ณ กรุงปารีส ฝรั่งเศส
วันนี้ (25 กันยายน 2566) นายชัย วัชรงค์ โฆษกประจําสํานักนายกรัฐมนตรี ชื่นชมความสําเร็จเชฟขนมหวานชาวไทย “นายเดช คิ้วคชา” ที่ได้รับรางวัล เชฟขนมหวานยอดเยี่ยม ประเภท Pastry Chef Talents of the Year 2023 ซึ่งถือเป็นเชฟขนมหวานจากภูมิภาคเอเชียคนแรกที่ได้รับรางวัลนี้ เชื่อมั่นจะเป็นโอกาสให้ต่อยอด ประชาสัมพันธ์ขนมหวานไทย
โฆษกประจําสํานักนายกรัฐมนตรี เปิดเผยว่า เมื่อวันที่ 7 กันยายน 2566 ที่กรุงปารีส ประเทศฝรั่งเศส องค์กรอิสระ La Liste โดยเว็บไซต์ www.laliste.com ซึ่งเป็นผู้จัดอันดับร้านอาหารที่ดีที่สุดในโลก และเขียนบทวิจารณ์ออนไลน์เกี่ยวกับร้านอาหาร ร้านขนมและโรงแรมกว่า 40,000 แห่ง จาก 200 ประเทศทั่วโลก ได้จัดงานประกาศผลรางวัลอย่างเป็นทางการ บริเวณหอไอเฟล ซึ่งผู้ร่วมงานกว่า 500 คน โดยในปีนี้มีการเปิดตัวรางวัล Pastry Special Awards 2023 ขึ้นเป็นครั้งแรก เพื่อยกย่องความสามารถของเชฟขนมหวานระดับนานาชาติ
ในรางวัลประเภท Pastry Chef Talents of the Year 2023 เชฟจากประเทศไทย ‘นายเดช คิ้วคชา’ เจ้าของร้าน Kyo Bar เป็นผู้ที่ได้รับรางวัล ถือเป็นความภูมิใจของไทย เพราะเป็นเชฟขนมหวานคนแรกของเอเชียที่ได้รับรางวัลนี้
โดยนายชัยฯ กล่าวว่า “รัฐบาลชื่นชมความสามารถคนไทย ที่มีศักยภาพ มีชื่อเสียงระดับสากล พิสูจน์ได้จากการที่คนไทยรับรางวัลระดับโลกอย่างต่อเนื่อง ถือเป็นการประกาศศักดาด้าน Soft Power สาขาหนึ่งของคนไทย ซึ่งรัฐบาลปัจจุบันพร้อมให้การสนับสนุน ส่งเสริมความสามารถของคนไทยให้สามารถพัฒนาต่อยอดสูงขึ้นไปเรื่อยๆ เพื่อให้นําชื่อเสียงและความภาคภูมิใจมาสู่ประเทศไทยอย่างต่อเนื่อง”
รัฐบาลไทย-ข่าวทำเนียบรัฐบาล-พัฒนาสัตว์น้ำเศรษฐกิจ “กะพงทอง ปลิงทะเล ปูทะเล” อีกหนึ่งทางเลือก ช่วยเพิ่มรายได้ให้เกษตรกร
วันจันทร์ที่ 25 กันยายน 2566
พัฒนาสัตว์น้ําเศรษฐกิจ “กะพงทอง ปลิงทะเล ปูทะเล” อีกหนึ่งทางเลือก ช่วยเพิ่มรายได้ให้เกษตรกร
.....
กรมประมงได้พัฒนาสัตว์น้ําเศรษฐกิจ “ปลากะพงทอง ปลิงทะเล ปูทะเล” เพื่อมุ่งเจาะตลาดอุตสาหกรรมท่องเที่ยว โดยเฉพาะกลุ่มธุรกิจร้านอาหาร - โรงแรม ซึ่งจะเป็นอีกหนึ่งทางเลือกสําคัญของเกษตรกรและชาวประมง
.
เนื่องด้วยการท่องเที่ยวแห่งประเทศไทย ตั้งเป้าที่จะสร้างรายได้เข้าประเทศในปี 2567 จํานวน 3 ล้านล้านบาท ด้วยการดึงนักท่องเที่ยวชาวต่างชาติเข้าไทย 35 ล้านคน กรมประมงเล็งเห็นโอกาสจึงได้คัดเลือกสัตว์น้ําเศรษฐกิจนําร่อง 3 ชนิดข้างต้นมาดําเนินการยกระดับวัตถุดิบธรรมดาให้กลายเป็นวัตถุดิบที่มีมูลค่าเพื่อป้อนเข้าสู่ตลาดที่ผู้บริโภคมีกําลังซื้อมากยิ่งขึ้น
.
จุดเด่นของสัตว์น้ําทั้ง 3 ชนิด:
1. ปลากะพงทอง : มีโปรตีนและกรดไขมันในกลุ่มโอเมก้า 3 สูง อีกทั้งมีเนื้อที่แน่น รสชาติดี เป็นที่นิยมของผู้บริโภคทั้งชาวไทยและชาวต่างชาติ (เฉลี่ยราคาขายอยู่ที่กิโลกรัมละ 200 – 250 บาท)
2. ปลิงขาว : ปลิงทะเลที่มีคุณค่าทางโภชนาการสูง อุดมไปด้วยโปรตีนและคอลลาเจน และใช้เป็นวัตถุดิบในการผลิตยาและอาหารเสริม (ราคาขายปลิงสด กิโลกรัมละ 250 – 500 บาท และแบบตากแห้งราคาขายอยู่ที่กิโลกรัมละ 1,500 – 5,000)
3. ปูขาว หรือ ปูทองหลาง :เ ป็นปูทะเลที่ได้รับการยกย่องว่าเป็น “ราชินีปู” ถือเป็นสัตว์น้ําที่มีความสําคัญต่อเศรษฐกิจของประเทศ ด้วยลักษณะเด่น คือ ตัวใหญ่ ก้ามโต เนื้อแน่น รสชาติหวานมัน สามารถนําไปแปรรูปเป็นเมนูได้หลากหลาย (ราคาขายปูไข่ในตลาดขนาด 300 - 500 กรัมราคา 500 - 800 บาท ต่อกิโลกรัม)
.
หากเกษตรกร/ ประชาชน สนใจการเพาะเลี้ยง สัตว์น้ําเศรษฐกิจดังกล่าว สามารถสอบถามรายละเอียดได้ที่กองวิจัยและพัฒนาการเพาะเลี้ยงสัตว์น้ําชายฝั่ง โทร. 02 – 579 -2422
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีลสำเร็จ! บริษัทเทคยักษ์ใหญ่จีน พร้อมลงทุนในไทย เดินหน้าพัฒนาบุคลากรด้าน AI & Cloud
วันจันทร์ที่ 25 กันยายน 2566
ดีลสําเร็จ! บริษัทเทคยักษ์ใหญ่จีน พร้อมลงทุนในไทย เดินหน้าพัฒนาบุคลากรด้าน AI & Cloud
.....
กระทรวงดิจิทัลเพื่อเศรษฐกิจและสังคม เผยความสําเร็จ หลังจากคณะผู้แทนไทยร่วมงาน Huawei Connect 2023 และเข้าร่วมประชุม APAC National ICT Roundtable 2023 ณ นครเซี่ยงไฮ้ สาธารณรัฐประชาชนจีน เมื่อวันที่ 20 ก.ย. 66 ที่ผ่านมา
.
ส่งผลให้ Huawei บริษัทเทคยักษ์ใหญ่ของจีน “ตอบรับ” การทําศูนย์พัฒนาบุคลากรไทยด้าน AI & Cloud โดยจะผลิตคนด้าน AI และ Cloud ปีละ 10,000 คนหรือ 50,000 คน ในระยะเวลา 5 ปี
.
มีการประเมินว่าโครงการดังกล่าว จะสามารถสร้างรายได้ให้ผู้ที่มีทักษะ AI & Cloud กลุ่มนี้ถึง 60,000 ล้านบาท และยังช่วย “แก้ปัญหาขาดแคลนบุคคลากรด้าน AI และ Cloud” ที่สําคัญจะเป็นส่วนส่งเสริมให้ประเทศไทยกลายเป็น “ศูนย์กลางของภูมิภาคด้าน AI & Cloud” ในอนาคต
.
นอกจากเรื่องการพัฒนาบุคคลากร AI & Cloud ดังกล่าว ยังได้มีการเจรจาชักชวน กลุ่มบริษัทเทคจีนตั้ง headquarters ในไทย เพื่อสนับสนุนนโยบาย AI & Cloud HUB ของกระทรวงฯ รวมทั้งการลงทุนด้านเทคโนโลยีขั้นสูง (Advanced Technologies) ที่จะช่วยสร้างรายได้เข้าประเทศตามนโยบายของรัฐบาล
.
อ่านเพิ่มเติม คลิกhttps://www.thaigov.go.th/news/contents/details/72443
#ไทยคู่ฟ้า#สื่อสารรัฐบาลไทย
-------------------